ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Μαρτίου 1998 που επιτρέπει στα κράτη μέλη να παρέχουν κατ' εξαίρεση παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου σχετικά με τα φυτά Vitis L., με εξαίρεση τους καρπούς, καταγωγής Ουγγαρίας ή Ρουμανίας (98/201/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 98/2/ΕΚ της Επιτροπής (2), και ιδίως το άρθρο 14 παράγραφος 1,

την αίτηση που υπέβαλε η Αυστρία, σχετικά με τα φυτά Vitis L., με εξαίρεση τους καρπούς, καταγωγής Ουγγαρίας ή Ρουμανίας,

Εκτιμώντας:

ότι, σύμφωνα με τις διατάξεις της οδηγίας 77/93/ΕΟΚ, φυτά του Vitis L., εκτός από καρπούς, προέλευσης τρίτων χωρών, μπορεί καταρχήν να μην επιτραπεί η εισαγωγή τους στην Κοινότητα 7

ότι η χρησιμοποίηση πολλαπλασιαστικού υλικού Vitis L., το οποίο εισάγεται από την Ουγγαρία και τη Ρουμανία κατέστη πάγια πρακτική πριν από την προσχώρηση της Αυστρίας στην Κοινότητα 7 ότι το εν λόγω πολλαπλασιαστικό υλικό προορίζετο να χρησιμοποιηθεί για την παραγωγή εμβολιασμένου υλικού στην Αυστρία 7

ότι, όσον αφορά τις εν λόγω εισαγωγές στην Κοινότητα των φυτών αυτών, βάσει των πληροφοριών που παρασχέθηκαν από το σχετικό κράτος μέλος, προκύπτει ότι στην Ουγγαρία ή στη Ρουμανία, τα φυτά Vitis L., μπορούν να αναπτυχθούν υπό κατάλληλες υγειονομικές συνθήκες και δεν υπάρχουν εστίες για την εισαγωγή εξωτικών ασθενειών που πλήττουν τα φυτά Vitis L. 7

ότι, γι' αυτό το λόγο πρέπει να επιτραπεί παρέκκλιση για περιορισμένο χρονικό διάστημα, υπό τον όρο ότι περιλαμβάνει ειδικές προϋποθέσεις κα με την επιφύλαξη της οδηγίας 68/193/ΕΟΚ του Συμβουλίου (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και των μέτρων που θεσπίστηκαν βάσει αυτών 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Με την παρούσα απόφαση παρέχεται στα κράτη μέλη η άδεια, υπό τους όρους που καθορίζονται στην παράγραφο 2, να προβλέπουν εξαιρέσεις από το άρθρο 4 παράγραφος 1 της οδηγίας 77/93/ΕΟΚ, όσον αφορά τις απαγορεύσεις που αναφέρονται στο μέρος Α, σημείο 15 του παραρτήματος ΙΙΙ ως προς τα φυτά Vitis L., με εξαίρεση τους καρπούς, καταγωγής Ουγγαρίας ή Ρουμανίας.

2. Πρέπει να πληρούνται οι ακόλουθοι ειδικοί όροι:

α) τα φυτά πρέπει να αποτελούν πολλαπλασιαστικό υλικό υπό τη μορφή άρριζων μοσχευμάτων (που καλούνται στο εξής «μοσχεύματα») των ακόλουθων ποικιλιών πρέμνων:

- Vitis berlandieri x Vitis riparia, επιλογή Kober 5BB,

- Vitis berlandieri x Vitis riparia 5C 7

β) τα μοσχεύματα πρέπει να προορίζονται για χρησιμοποίηση στην Κοινότητα για τους σκοπούς που αναφέρονται στο στοιχείο η), ως υποκείμενα για εμβολιασμό προκειμένου να παραχθούν εμβολιασμένα φυτά στην Κοινότητα 7

γ) τα μοσχεύματα που προορίζονται για την Κοινότητα πρέπει:

- να έχουν συγκομισθεί από υλικό μητρικών φυτών που καλλιεργείται σε αμπελώνες που έχουν επισήμως καταγραφεί. Οι κατάλογοι των καταγραμμένων αμπελώνων τίθενται στη διάθεση τω κρατών μελών που κάνουν χρήση της παρέκκλισης και της Επιτροπής, το αργότερο έως την 1η Φεβρουαρίου 1998. Οι κατάλογοι αυτοί περιλαμβάνουν το (τα) όνομα (-τα) των ποικιλιών πρέμνων, τον αριθμό των σειρών που φυτεύονται με αυτές τις ποικιλίες, τον αριθμό των φυτών ανά σειρά για καθένα απ' αυτούς τους αμπελώνες, στο βαθμό που θεωρούνται κατάλληλοι να αποσταλούν στην Κοινότητα κατά το 1998, υπό τους όρους που θεσπίζονται στην παρούσα οδηγία,

- να συσκευάζονται κατάλληλα και η συσκευασία να αναγνωρίζεται με τη βοήθεια σήματος, που επιτρέπει τον προσδιορισμό του καταγραμμένου φυτωρίου και της ποικιλίας,

- να συνοδεύονται από φυτοϋγειονομικό πιστοποιητικό που εκδίδεται στην Ουγγαρία ή τη Ρουμανία σύμφωνα με το άρθρο 7 της οδηγίας 77/93/ΕΟΚ, με βάση την εξέταση που ορίζεται στο άρθρο 6 της εν λόγω οδηγίας, ιδίως σε ό,τι αφορά την απαλλαγή τους από τους ακόλουθους επιβλαβείς οργανισμούς:

- Daktulosphaira vitifoliae (Fitch),

- Xylophilus ampelinus (Παναγόπουλος) Willems et al.,

- Χρυσίζουσα ερυθρίαση της αμπέλου MLO,

- Xylella fastidiosa (Well et Raju),

- Trechispora brinkmannii (Bresad.) Rogers,

- ιός που προκαλεί δακτυλιωτή κηλίδωση του καπνού,

- ιός που προκαλεί δακτυλιωτή κηλίδωση της τομάτας,

- στιγμάτωση των φύλλων του μύρτιλου,

- μωσαΐκωση-ρόδακας της ροδακινιάς.

Στο πιστοποιητικό υπό τον τίτλο «Πρόσθετη δήλωση» αναφέρεται ότι «η αποστολή αυτή πληροί τους όρους που θεσπίζονται στην απόφαση 97/201/ΕΚ» 7

δ) ο επίσημος φυτοϋγειονομικός οργανισμός της Ουγγαρίας ή Ρουμανίας εξασφαλίζει την ταυτότητα των μοσχευμάτων από τη στιγμή της συγκομιδής, όπως αναφέρεται στο στοιχείο γ) πρώτη περίπτωση, μέχρι τη στιγμή της φόρτωσης για εξαγωγή προς την Κοινότητα.

ε) οι επιθεωρήσεις που απαιτούνται σύμφωνα με το άρθρο 12 της οδηγίας 77/93/ΕΟΚ διενεργούνται από τους υπεύθυνους επίσημους οργανισμούς, που αναφέρονται στην ως άνω οδηγία, των κρατών μελών που κάνουν χρήση της εν λόγω παρέκκλισης και, κατά περίπτωση, σε συνεργασία με τους αντίστοιχους οργανισμούς του κράτους μέλους, στο οποίο θα χρησιμοποιηθούν τα μοσχεύματα ως υποκείμενα. Με την επιφύλαξη του ελέγχου που αναφέρεται στο άρθρο 19α παράγραφος 3 δεύτερο εδάφιο πρώτη περίπτωση, η Επιτροπή καθορίζει το βαθμό ενσωμάτωσης των ελέγχων που αναφέρονται στο άρθρο 19α της εν λόγω οδηγίας παράγραφος 3 δεύτερο εδάφιο δεύτερη περίπτωση, στο πρόγραμμα επιθεώρησης, σύμφωνα με το άρθρο 19α παράγραφος 5 στοιχείο γ), της εν λόγω οδηγίας 7

στ) τα μοσχεύματα εισάγονται από σημεία εισόδου που βρίσκονται στο έδαφος κράτους μέλους που κάνει χρήση αυτής της παρέκκλισης και τα οποία ορίζονται ειδικά για το σκοπό της εν λόγω παρέκκλισης από το κράτος μέλος 7

ζ) πριν από την εισαγωγή στην Κοινότητα, ο εισαγωγέας κοινοποιεί εγκαίρως για κάθε εισαγωγή στους υπεύθυνους επίσημους οργανισμούς του κράτους μέλους εισαγωγής, και το εν λόγω κράτος μέλος διαβιβάζει το ταχύτερο τα στοιχεία της σχετικής κοινοποίησης στην Επιτροπή, προσδιορίζοντας:

- το είδος του υλικού,

- την ποικιλία και την ποσότητα,

- τη δηλωθείσα ημερομηνία εισαγωγής και την επιβεβαίωση του σημείου εισόδου,

- τις επωνυμίες, τις διευθύνσεις και τον τόπο των μονάδων που αναφέρονται στο στοιχείο η) και στις οποίες πρόκειται, να χρησιμοποιηθούν τα μοσχεύματα ως υποκείμενα αμπέλου και όπου θα φυτευθούν, στη συνέχεια, τα εμβολιασμένα μοσχεύματα.

Κατά την εισαγωγή, ο εισαγωγέας επιβεβαιώνει τα στοιχεία της ανωτέρω προηγούμενης κοινοποίησης.

Ο εισαγωγέας ενημερώνεται επίσημα, πριν από την εισαγωγή, σχετικά με τους όρους που παρατίθενται στα στοιχεία α), β), γ), δ), ε), στ), ζ), η), θ) και ι) 7

η) τα μοσχεύματα πρέπει να χρησιμοποιούνται ως υποκείμενα για εμβολιασμό και τα εμβολιασμένα μοσχεύματα πρέπει, στη συνέχεια, να φυτεύονται μόνο σε μονάδες

- των οποίων η επωνυμία, η διεύθυνση και ο τόπος έχουν κοινοποιηθεί, από εκείνον που προτίθεται να χρησιμοποιήσει τα εισαχθέντα βάσει της παρούσας απόφασης μοσχεύματα, στους υπεύθυνους επίσημους οργανισμούς του κράτους μέλους στο οποίο βρίσκονται οι συγκεκριμένες μονάδες

και

- και οι οποίες έχουν εγκριθεί για το σκοπό που αναφέρεται στην πρώτη περίπτωση από τους εν λόγω υπεύθυνους επίσημους οργανισμούς ως ανταποκρινόμενες στις διατάξεις που θεσπίζονται στο παράρτημα.

Στις περιπτώσεις που ο τόπος εμβολιασμού ή φύτευσης βρίσκεται σε κράτος μέλος εκτός του κράτους μέλους που κάνει χρήση της εν λόγω παρέκκλισης, οι υπεύθυνοι επίσημοι οργανισμοί του κράτους μέλους που κάνει χρήση της παρέκκλισης ενημερώνουν, τη στιγμή της λήψης της ανωτέρω προηγούμενης κοινοποίησης του εισαγωγέα, τους εν λόγω υπεύθυνους επίσημους οργανισμούς του κράτους μέλους στο οποίο πρόκειται τα μοσχεύματα να χρησιμοποιηθούν για εμβολιασμό ή στη συνέχεια φυτευθούν, διαβιβάζοντας τις επωνυμίες, τις διευθύνσεις και τον τόπο των μονάδων, στις οποίες πρόκειται να εμβολιαστούν ή να φυτευθούν τα φυτά 7

θ) στις μονάδες που αναφέρονται στο στοιχείο η),

- τα μοσχεύματα πρέπει να αποτελέσουν αμέσως μετά την άφιξή τους αντικείμενο δοκιμασιών σε αντιπροσωπευτικά δείγματα εφαρμόζοντας τις κατάλληλες εργαστηριακές μεθόδους και, εφόσον παρίσταται ανάγκη, χρησιμοποιώντας φυτοδείκτες για την ανίχνευση τουλάχιστον τω ακόλουθων οργανισμών:

α) στιγμάτωση των φύλλων του μύρτιλου 7

β) χρυσίζουσα ερυθρίαση της αμπέλου MLO και άλλες χλωρώσεις της αμπέλου 7

γ) μωσαΐκωση-ρόδακας της ροδακινιάς 7

δ) ιός που προκαλεί δακτυλιωτή κηλίδωση του καπνού 7

ε) ιός που προκαλεί δακτυλιωτή κηλίδωση της τομάτας (στέλεχος «yellow vein» και άλλα στελέχη 7

στ) Xylella fastidiosa (Well & Raju) 7

ζ) Xylophilus ampelinus (Παναγόπουλος) Willems et al.

Το υλικό που έχει θεωρηθεί ως απαλλαγμένο από τους επιβλαβείς οργανισμούς που αναφέρονται στην παρούσα περίπτωση μπορεί να χρησιμοποιηθεί στη συνέχεια για εμβολιασμό και τα εμβολιασμένα φυτά μπορούν να φυτευθούν στη συνέχεια και να εξακολουθήσουν να αναπτύσσονται σε αγρούς που αποτελούν μέρος των μονάδων που αναφέρονται στο στοιχείο η), όπου θα παραμείνουν είτε φυτευμένα είτε αποθηκευμένα ως γυμνόρριζα φυτάρια, έως ότου είναι έτοιμα για εμπορία,

- τα εμβολιασμένα μοσχεύματα κατά τη διάρκεια της βλαστητικής περιόδου που ακολουθεί την εισαγωγή, υπόκεινται σε μακροσκοπική επιθεώρηση από τους εν λόγω υπεύθυνους επίσημους οργανισμούς του κράτους μέλους στο οποίο έχουν φυτευθεί τα εν λόγω φυτά, σε κατάλληλες χρονικές περιόδους, με σκοπό την ανίχνευση των επιβλαβών οργανισμών ή συμπτωμάτων που προκαλούνται από επιβλαβή οργανισμό, συμπεριλαμβανομένου του Daktulosphaira vitifoliae (Fitch) 7 για να προσδιοριστεί ο επιβλαβής οργανισμός που προκάλεσε τέτοια συμπτώματα ή σημάδια πραγματοποιούνται οι ενδεδειγμένες δοκιμασίες για κάθε σύμπτωμα που έχει παρατηρηθεί κατά τον μακροσκοπικό έλεγχο,

- κάθε φυτό που δεν έχει θεωρηθεί, κατά τις εν λόγω επιθεωρήσεις και δοκιμασίες, ως απαλλαγμένο από τους επιβλαβείς οργανισμούς που απαριθμούνται στο στοιχείο γ) τρίτη περίπτωση ή που υπόκειται σε μέτρα καραντίνας, καταστρέφεται αμέσως υπό τον έλεγχο των εν λόγω υπευθύνων οργανισμών 7

ι) κάθε εμβολιασμένο φυτό που προκύπτει από επιτυχή εμβολιασμό, στο οποίο χρησιμοποιούνται τα μοσχεύματα που αναφέρονται στο στοιχείο α), μπορεί να τεθεί σε ελεύθερη κυκλοφορία μόνο κατά το 1999.

Άρθρο 2

Τα κράτη μέλη ενημερώνουν τα λοιπά κράτη μέλη και την Επιτροπή μέσω της κοινοποίησης που αναφέρεται στο άρθρο 1 παράγραφος 2 στοιχείο ζ) πρώτη περίπτωση, για οποιαδήποτε χρήση της άδειας. Τα κράτη μέλη ενημερώνουν την Επιτροπή και τα λοιπά κράτη μέλη, πριν από την 1η Ιουλίου 1998, σχετικά με τις ποσότητες που έχουν εισαχθεί σύμφωνα με την παρούσα απόφαση και αποστέλλουν λεπτομερή τεχνική έκθεση της επίσημης εξέτασης που αναφέρεται στο άρθρο 1 παράγραφος 2 στοιχείο θ). Επιπλέον, οποιοδήποτε άλλο κράτος μέλος στο οποίο τα μοσχεύματα έχουν χρησιμοποιηθεί για τον εμβολιασμό ή στο οποίο έχουν φυτευθεί εμβολιασμένα φυτά αποστέλλει στην Επιτροπή και στα λοιπά κράτη μέλη, μετά από την εισαγωγή, και πριν από την 1η Ιουλίου 1998, λεπτομερή τεχνική έκθεση της επίσημης εξέτασης που αναφέρεται στο άρθρο 1 παράγραφος 2 στοιχείο θ).

Άρθρο 3

Με την επιφύλαξη των προβλεπόμενων διατάξεων στο άρθρο 14 παράγραφος 3 της οδηγίας 77/93/ΕΟΚ, τα εν λόγω κράτη μέλη κοινοποιούν στην Επιτροπή και στα λοιπά κράτη μέλη όλες τις περιπτώσεις αποστολών που πραγματοποιούνται σύμφωνα με την παρούσα απόφαση και οι οποίες δεν πληρούν τους καθορισθέντες όρους.

Άρθρο 4

Η παρούσα απόφαση τίθεται σε εφαρμογή κατά τη διάρκεια της περιόδου από 15 Μαρτίου 1998 έως 31 Μαρτίου 1998. Η παρούσα απόφαση ανακαλείται εάν προκύψει ότι οι όροι που καθορίζονται στο άρθρο 1 παράγραφος 2 δεν επαρκούν για την πρόληψη της εισαγωγής επιβλαβών οργανισμών ή εφόσον δεν έχουν τηρηθεί.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 4 Μαρτίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 26 της 31. 1. 1977, σ. 20.

(2) ΕΕ L 15 της 21. 1. 1998, σ. 34.

(3) ΕΕ L 93 της 17. 4. 1968, σ. 15.

ΠΑΡΑΡΤΗΜΑ

Οι συνθήκες απομόνωσης των εγκαταστάσεων και του εξοπλισμού του χώρου ή των χώρων στους οποίους θα πραγματοποιηθούν οι δραστηριότητες πρέπει να είναι επαρκείς ώστε να εξασφαλίζεται η ασφαλής μεταχείριση του υλικού δηλαδή έτσι ώστε να συγκρατούνται οι επιβλαβείς οργανισμοί και να εξαλείφεται ο κίνδυνος εξάπλωσής τους. Για κάθε συγκεκριμένη δραστηριότητα στην αίτηση πρέπει να καθορίζεται από την αρμόδια επίσημη υπηρεσία ο κίνδυνος εξάπλωσης των επιβλαβών οργανισμών που διατηρούνται σε συνθήκες απομόνωνσης λαμβάνοντας υπόψη το είδος του υλικού, την προβλεπόμενη δραστηριότητα και τη βιολογία των επιβλαβών οργανισμών, τους τρόπους εξάπλωσής τους, την αλληλεπίδραση με το περιβάλλον και άλλους σχετικούς παράγοντες που αφορούν τον κίνδυνο που συνεπάγεται το εν λόγω υλικό. Μετά την αξιολόγηση του κινδύνου, η επίσημη αρμόδια υπηρεσία πρέπει να εξετάσει και να διατυπώσει καταλλήλως:

α) τα ακόλουθα μέτρα απομόνωσης για τις εγκαταστάσεις, τον εξοπλισμό και τις εργασίες:

- φυσική απομόνωση από όλα τα άλλα φυτά/υλικό επιβλαβών οργανισμών, συμπερλαμβανομένης της πιθανότητας ελέγχου της βλάστησης των γειτονικών περιοχών,

- καθορισμός υπεύθυνου ατόμου για τις δραστηριότητες,

- περιορισμένη πρόσβαση στις εγκαταστάσεις, στον εξοπλισμό και στις γειτονικές περιοχές όταν χρειάζεται, μόνο σε εξουσιοδοτημένο προσωπικό,

- κατάλληλος προσδιορισμός των εγκαταστάσεων και του εξοπλισμού όπου θα αναφέρονται οι δραστηριότητες και το υπεύθυνο προσωπικό,

- τήρηση αρχείου των δραστηριοτήτων που πραγματοποιούνται και εγχειριδίου των μεθόδων εργασίας συμπεριλαμβανομένων των διαδικασιών σε περίπτωση διαφυγής των επιβλαβών οργανισμών από την απομόνωση,

- κατάλληλα συστήματα ασφαλείας και συναγερμού,

- κατάλληλα μέτρα ελέγχου για την πρόληψη της εισόδου και της εξάπλωσης των επιβλαβών οργανισμών εντός των εγκαταστάσεων,

- ελεγχόμενες διαδικασίες για δειγματοληψία και μεταφορά του υλικού, μεταξύ των εγκαταστάσεων και του εξοπλισμού,

- ελεγχόμενη διάθεση αποβλήτων, χώματος και νερού, όταν χρειάζεται,

- κατάλληλες συνθήκες υγιεινής και απολύμανσης και τεχνικά μέσα για το προσωπικό, τα κτίρια και τον εξοπλισμό,

- κατάλληλα μέτρα και εξοπλισμός για τη διάθεση του πειραματικού υλικού,

- κατάλληλες εγκαταστάσεις και διαδικασίες βιολογικού ελέγχου (συμπεριλαμβανομένων των δοκιμών).

β) επιπρόσθετα μέτρα απομόνωσης σύμφωνα με τα ειδικά βιολογικά και επιδημιολογικά χαρακτηριστικά του είδους του συγκεκριμένου υλικού και των εγκεκριμένων δραστηριοτήτων:

- διατήρηση σε εγκαταστάσεις με χωριστό θάλαμο και «διπλή θύρα» για την πρόσβαση του προσωπικού,

- διατήρηση σε αρνητική πίεση αέρα,

- διατήρηση σε προστατευτικούς κλωβούς, με το κατάλληλο μέγεθος βροχίδων πλέγματος και άλλους φραγμούς π.χ. υδάτινος κλωβός για ακάρεα, κλειστούς κλωβούς δειγμάτων εδάφους για νηματώδεις ηλεκτρικές παγίδες εντόμων,

- διατήρηση σε απομόνωση από άλλους επιβλαβείς οργανισμούς και υλικό, π.χ. θρεπτικό υλικό φυτών, φυτά ξενιστάς,

- διατήρηση του υλικού για αναπαραγωγή σε κλωβούς αναπαραγωγής με μηχανισμούς χειρισμού,

- οι επιβλαβείς οργανισμοί να μην διασταυρώνονται με ιθαγενείς κλωνούς ή είδη,

- οι επιβλαβείς οργανισμοί να μην τίθενται σε συνεχή καλλιέργεια,

- διατήρηση σε συνθήκες αυστηρού ελέγχου του πολλαπλασιασμού των επιβλαβών οργανισμών, π.χ. υπό περιβαλλοντικές συνθήκες τέτοιες ώστε να μην παρουσιάζεται διάπαυση,

- διατήρηση κατά τέτοιο τρόπο ώστε να αποκλείεται η εξάπλωση από πολλαπλασιαστικές μονάδες, π.χ. να αποφεύγονται τα ρεύματα αέρα,

- διαδικασίες για τον έλεγχο της καθαρότητας των καλλιεργειών των επιβλαβών οργανισμών από παράσιτα και άλλους επιβλαβείς οργανισμούς,

- κατάλληλα προγράμματα ελέγχου του υλικού για την εξάλειψη πιθανών φορέων,

- για τις δραστηριότητες in vitro, μεταχείριση του υλικού σε ασηπτικές συνθήκες εξοπλισμός του εργαστηρίου για την πραγματοποίηση διαδικασιών σε ασηπτικές συνθήκες,

- διατήρηση των επιβλαβών οργανισμών που εξαπλώνονται με φορείς σε συνθήκες που να αποκλείουν την εξάπλωση με το φορέα, π.χ. ελεγχόμενο μέγεθος βροχίδων πλέγματος, απομόνωση δειγμάτων εδάφους,

- εποχιακή απομόνωση για να εξασφαλιστεί ότι οι δραστηριότητες πραγματοποιούνται κατά τις περιόδους χαμηλού κινδύνου για την υγεία των φυτών.